**Tartalomjegyzék**

**a Zalakaros Város Önkormányzata Képviselőtestületének 2023. február 21-én
hozott határozatokról**

Hat. száma Tartalom

**Nyílt:**28/2023 Zárt ülés elrendelése

29/2023 Bölcsőde felújítási pályázat benyújtása

**Zárt:**

30/2023 Zalakarosi Fürdő Zrt.-vel kapcsolatos döntések meghozatala

**Képviselői kérdések, bejelentések: -**

**Tájékoztató: -**

**Kivonat:** A Zalakaros Város Önkormányzata Képviselőtestülete 2023. február 21-én megtartott ülésének jegyzőkönyvéből.

**Képviselőtestület 28/2023. (II.21.) számú határozata:**

Zalakaros Város Önkormányzat Képviselőtestülete elrendeli az elfogadott napirendben szereplő Zalakarosi Fürdő Zrt.-vel kapcsolatos döntések meghozatala napirendi pont zárt ülés keretében történő megtárgyalását figyelemmel a Magyarország helyi önkormányzatairól szóló 2011. évi CLXXXIX. törvény 46. § (2) bekezdés c) pontjára.

Kmft.

Novák Ferenc s.k. Torma László s.k.

Polgármester Aljegyző

A kivonat hiteles.

Zalakaros 2023. március 22.

 Torma László

 Aljegyző

**Kivonat:** A Zalakaros Város Önkormányzata Képviselőtestülete 2023. február 21-én megtartott ülésének jegyzőkönyvéből.

**Képviselőtestület 29/2023. (II.21.) számú határozata:**

Zalakaros Város Önkormányzat Képviselőtestülete

1. támogatja Zalakaros Város Önkormányzata TOP-PLUSZ 3.3.1-21. „Gyermeknevelést támogató humán infrastruktúra fejlesztése” tárgyú pályázat benyújtását a beszerzésre kerülő indikatív árajánlatok függvényében tervezett tevékenységekkel önrész biztosítása nélkül.
2. felhatalmazza a polgármestert a pályázat benyújtására és a pályázat benyújtásához szükséges jognyilatkozatok megtételére.

Határidő: azonnal

Felelős: Novák Ferenc polgármester

Operatív felelős: Illés Gabriella projektmenedzser

Kmft.

Novák Ferenc s.k. Torma László s.k.

Polgármester Aljegyző

A kivonat hiteles.

Zalakaros 2023. március 22.

 Torma László

 Aljegyző

**Kivonat:** A Zalakaros Város Önkormányzata Képviselőtestülete 2023. február 21-én megtartott ülésének jegyzőkönyvéből.

**Képviselőtestület 30/2023. (II.21.) számú határozata:**

**I.**

Zalakaros Város Önkormányzat Képviselőtestülete javasolja a Zalakarosi Fürdő Zrt. Közgyűlése számára a társaság Felügyelő Bizottságának 1/2023. (02.16.) számú határozata alapján elfogadni a geotermikus hőenergia hasznosításával kapcsolatos fejlesztés megvalósítását, valamint felkérni a menedzsmentet az előterjesztésben megjelölt teljes művelet vonatkozásában a közbeszerzési eljárás lefolytatására, és felhatalmazni a vezérigazgatót a közbeszerzésen nyertes vállalkozóval a szerződés megkötésére.

**II.**

Zalakaros Város Önkormányzat Képviselőtestülete javasolja a Zalakarosi Fürdő Zrt. Közgyűlése számára elfogadásra az alábbiakat:

1./ a Zalakarosi Fürdő Zrt., mint bérbeadó és a Berényi Fogadó Kft. mint bérlő között az étteremre vonatkozó bérleti szerződés a bérlő felmondása folytán megszűnt.

2./ a Zalakarosi Fürdő Zrt., mint bérbeadó és a Berényi Fogadó Kft. mint bérlő között a büfére/pavilonra vonatkozó bérleti szerződés fennáll, azt a közgyűlés nem kívánja megszüntetni.

3./ az étterem bérleti szerződés vonatkozásában a bérleti jogviszony idő előtti megszüntetésére figyelemmel a Bérlő által befizetett bérleti díj előleg -azaz az „A” szelet- időarányosan le nem vont részét - összegszerűen: 18.074.964 Ft + ÁFA összeget - a Zalakarosi Fürdő Zrt. a Berényi Fogadó Kft. részére kifizesse egyösszegben, a bérleti szerződés megszüntetésétől számított 90 napon belül.

4./ a bérlő és a bérbeadó az étterem bérleti szerződés vonatkozásában közösen kérjék közjegyzői eljárásban igazságügyi szakértő kirendelését annak megállapítására, hogy:

* vannak-e el nem számolt, úgynevezett bérlői többletberuházások?
* azoknak mekkora a jelenlegi értéke?
* mekkora a terasz bérleti szerződés megszűnésének időpontjában fennálló értéke?

5./ a Zalakarosi Fürdő Zrt. a fenti közjegyzői eljárásban születendő igazságügyi szakértői véleményben foglaltaknak előzetesen, írásban aláveti magát, azzal, hogy a szakértői vélemény kézhezvételét követően mindegyik félnek joga van arra, hogy a szakértői vélemény kiegészítését kérje egy alkalommal.

A közgyűlés ezennel felhatalmazza a vezérigazgatót az alávetés Zalakarosi Fürdő Zrt. nevében való megtételére a határozatban foglaltak szerint.

6./ az igazságügyi szakértő által megállapítandó és a Fürdő által a bérlő részére megfizetendő összeget a Fürdő részletekben, legfeljebb két év alatt teljesítse.

7./ a konyhai eszközök megvásárlásáról az étterem tekintetében a vezérigazgató saját hatáskörben döntsön azzal, hogy amennyiben a vezérigazgató a konyhai eszközök megvásárlását határozza el, úgy a konyhai eszközök vételárát illetően azok beszerzési értékének legfeljebb 30 %-a erejéig tehet a bérlő részére ajánlatot. Felhatalmazza a közgyűlés a vezérigazgatót, hogy a bérlővel előzetesen egyeztetett időpontban vizsgáltassa meg a konyhai eszközöket a tekintetben, hogy azokra szüksége van-e a Fürdőnek, illetőleg azok beszerzéskori értéke meghatározása érdekében.

**III.**

Zalakaros Város Önkormányzat Képviselőtestülete felhatalmazza a polgármestert, hogy a Zalakarosi Fürdő Zrt. Közgyűlésén Zalakaros Város Önkormányzata, mint részvényes képviseletében az I-II. pontokban elfogadott álláspontot képviselje.

Határidő: azonnal

Felelős: Novák Ferenc polgármester

Kmft.

Novák Ferenc s.k. Torma László s.k.

Polgármester Aljegyző

A kivonat hiteles.

Zalakaros 2023. március 22.

 Torma László

 Aljegyző